Ir-Regolament tal-Kummissjoni (KE) Nru 29/2002
tad-19 ta' Diċembru 2001
li jemenda r-Regolament tal-Kunsill (KEE) Nru 3037/90 dwar il-klassifikazzjoni statistikali ta' l-attivitajiet ekonomiċi fil-Komunità Ewropea
IL-KUMMISSJONI TAL-KOMUNITAJIET EWROPEW,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 3037/90 tad-9 ta' Ottubru 1990 dwar il-klassifikazzjoni statistikali ta' l-attivitajiet ekonomiċi fil-Komunità Ewropea [1], kif l-aħħar emendat mir-Regolament tal-Kummissjoni (KEE) Nru 761/93 [2], u partikolarment l-Artikolu 8(b) u l-Artikolu 9 tiegħu,
Billi:
(1) Ir-Regolament (KEE) Nru 3037/90 jistabbilixxi klassifikazzjoni ta' attivitajiet ekonomiċi, minn issa 'l quddiem imsejħa NACE Rev. 1, biex jaqdu l-ħtiġijiet ta' l-istatistiċi ġewwa l-Komunità.
(2) Huwa meħtieġ li jkun emendat in-NACE Rev. 1 biex jikkunsidra l-iżvilupp teknoloġiku u ekonomiku, kif ukoll it-tmiem tat-Trattat tal-Komunità Ewropea tal-Faħam u l-Azzar.
(3) Huwa meħtieġ li jkun emendat in-NACE Rev. 1, biex tinżamm sistema konnessa internazzjonalment, kif ukoll biex tinġieb konverġenza fuq livell dinji.
(4) Ir-Regolament (KEE) Nru 3037/90 għandu għalhekk ikun b'hekk emendat.
(5) Il-miżuri li hemm provduti f'dan ir-Regolament huma skond l-opinjoni tal-Kumitat tal-Programm Statistikali,
ADOTTAT DAN IR-REGOLAMENT:
Artikolu 1
L-Anness mar-Regolament (KEE) Nru 3037/90 huwa mibdul bit-test fl-Anness ma' dan ir-Regolament.
Artikolu 2
Dan ir-Regolament jidħol fis-seħħ fl-20 ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jibda jgħodd mill-1 ta' Jannar 2003.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussel, fid-19 ta' Diċembru 2001.